open-index/open-wikipedia-markdown huggingface dataset:
Arfiu Russu

**Affiu Russu** (o, 'n lingua taliana, **Alfio Russo**) (Giarri, 1902 – 1976) fu nu jurnalista sicilianu.

Ntô 1928 attaccau a travagghiari pi *[[La Stampa]]* di Turinu, comu currispunnenti di Belgradu. Ntô 1945 addivinni lu primu diritturi rispunzàbbili di *[[La Sicilia]]*, funnatu di Mìnicu Sanfulippu. Lassau prestu lu cutidianu di Catania pi jiri a *[[Risorgimento Liberale]]* e ô *[[Corriere della Sera]]*. Travagghiau pô cutidianu milanisi dû 1947 ô 1953, comu currispunnenti ntâ Pinìsula balcànica e a Pariggi.

Dû 1953 ô 1961 diriggìu *[[La Nazione]]*. Ntô 1961 vinni appressu di Mario Missiroli ntâ dirizzioni dû *Corriere della Sera*, ca lassau ntô 1968 a favuri di Giovanni Spadolini.

## Bibliugrafìa

*Giuseppe Di Fazio e Giuseppe Farkas. *Un giornale, un'Isola.* Caltanissetta, Salvatore Sciascia Editore, 2005.
*Sebastiano Catalano. *Alfio Russo. Una vita per il giornalismo.* Aciriali, Galatea, 1982.
*Glauco Licata. *Storia del Corriere della Sera*. Milanu, Rizzoli, 1976.

Russu, Arfiu
Russu, Arfiu
Russu, Arfiu
Scugghitti

**Scugghitti** (o **Scoglitti**) è na frazzioni di mari dû cumuni di Vittoria, ntâ pruvincia di Rausa, ca havi na pupulazzioni di 3.472 abbitanti.

Ntê banni dâ zona archiològgica di Kamarina, havi nu portu addupiratu dê motupischiricci e dê mmarcazzioni di diportu.

Vinìa chiamata *Gazirat el-Haman* "scogghi dê palummi" secunnu lu giògrafu àrabbu Al-Idrisi.

## Storia
Nzidiamenti addimùstranu ca a pàrtiri dû XVII sèculu, 'n cuncumitanza dâ funnazzioni dâ cità di Vittoria, di chista custituisci lu sboccu ô mari e lu portu pê liami cu Malta.

Lu sviluppu dâ zona accumincia sulu appressu la luvata dâ fiudalità dû 1812. Cunziquenza di stu fattu è lu grannimentu dû cummerciu dû vinu. 

La cità s'hà sviluppatu sulu ntô Uttucentu e si manteni quasi lu stissu nzinu a l'anni 1950ini.

L'econumìa è attaccata câ pisca, l'agricurtura e lu turismu. Pussedi granni plaji cu na fini rina durata.

## Eventi
*Stati scugghittisi
*Re Cuccu (austu)
*Maria Santìssima di Portusalvu (Firraustu)

Catigurìa:Sicilia
Catigurìa:Frazzioni dâ Pruvincia di Rausa
Atareddu

**Atareddu** (o, 'n lingua taliana, **Altarello**) è na frazzioni dû cumuni di Giarri, ca è luntanu quasi nu chilòmitru, essennu urmai quasi pigghiatu dû grannimentu dâ granni cità. Lu sò nomu veni dâ prisenza di na granni icuna unni si mittìanu li briganti pronti a jittàrisi 'n coddu ê viaggiatura ca dâ cunzulari Valeria jàvanu a bbêri Ripostu.

La patrona è Madonna di Portusalvu. 

Na nica parti veni amministrata dû cumuni di Ripostu.

## Sirvizza

Ntâ nica frazzioni ci sunnu nu asilu e na scola elimintari, na putìa, nu barru e na pizzirìa. Ô quantu c'è nu supirmircatu dâ catina MZ, ntâ zona di Ripostu. Giarri è a picca minuti di strata.

Catigurìa:Sicilia
Catigurìa:Frazzioni dâ Pruvincia di Catania
Cèusa

**Cèusa** pò rifiriri a:
*la cèusa janca: Gessu jancu (morum album) o Mora janca
*la cèusa nìura: Gessu nìuru (morum negra) o Mora nìura
*na catigurìa butànica: Frutta dô gessu (mora 'n italianu)
Proteles

Lu  **proteli** (*Proteles cristatus*) è nu mammìfiru di l'Àfrica miridiunali e orientali, apparintatu câ jena. Ntô afrikaans (e ntô ngrisi) si chiama *aardwolf* (lupu di terra: *aard* = terra; *wolf* = lupu); lu sò nomu swahili è *fisi ndogo*.  

Si ricanùscinu dui suttaspeci, spartuti giograficamenti:   *Proteles cristatus cristatus* di l'Àfrica miridiunali; e *Proteles cristatus septentrionalis* di l'Àfrica livanti e dû nord-est dû cuntinenti.  Ùsanu lu fattu ca s'assummìgghianu la jena comu lu sò modu d'addifisa.  Càmpanu manciannu vermi e diversi varietati di furmìculi.

## Liami sterni
* ''Animal Diversity Web'' (pi ngrisi)

Catigurìa:Mammìfiri
Cuntìi dû Galles

Li cuntìi dû Galles sunnu:

#Merthyr Tudful
#Caerffili
#Blaenau Gwent
#Torfaen
#Sir Fynwy
#Casnewydd
#Caerdydd
#Bro Morgannwg 
#Penybont-ar-Ogwr
#Rhondda Cynon Taf
#Castellnedd Port Talbot
#Abertawe
#Sir Gaerfyrddin
#Ceredigion
#Powys
#Wrecsam
#Sir y Fflint
#Sir Ddinbych
#Conwy
#Gwynedd
#Ynys Môn
#Sir Benfro

Catigurìa:Cuntìi dû Galles
Catigurìa:Listi
Sir Ddinbych

**Sir Ddinbych** (anche ngrisi: *Denbighshire*) è na cuntìa dû Nord-Urientali dû Galles.

Catigurìa:Cuntìi dû Galles
Giustu Catania

**Giustu Catania** (Palermu, 10 di giugnu 1971) è n'omu pulìticu sicilianu, espunenti di Rifunnazzioni Cumunista.

Doppu avìrisi pigghiatu la làuria n Lìttiri Muderni, ntô 1996, e l'abbilitazzioni ô nzignamentu di materi littirari, dû 2004 è scrivutu a nu cursu di dutturatu 'n pidaguggìa nterculturali ntî l'Univirsitati di Palermu.

La sò attività pulìtica accumincia ntô 1989 quannu si scrivi â Fidirazzioni Giuvanili dê Giovani Cumunisti Taliani, l'assuciazzioni giuvanili dû Partitu Cumunista Talianu. Quannu st'ùrtimu si sfascia, trasi ntô partitu dâ Rifunnazzioni Cumunista. Ntô 1994 è numinatu sicritariu dê giòvini cumunisti 'n Sicilia e nu annu appressu trasi ntô cumitatu riggiunali sicilianu di stu partitu.

Lassa sti uffici ntô 1996, quannu veni numinatu siggritariu cumunali e pruvinciali dâ Rifunnazzioni Cumunista a Palermu. Ntô 2001, è numinatu a siggritariu riggiunali di Rifunnazzioni, ufficiu ca lassa ntô 2005 pi rinunzia. Ntô 2000 hà statu chiossai eliggiutu cunzigghieri cumunali di Palermu, addivinennu lu capugruppu di Rifunnazzioni Cumunista ô cumuni.

Pi picca tempu, sempri ntô 2000, hà statu membru di l'esicutivu cumunali cu dèliga ntî l'attività culturali, ma lassau tali travagghiu pi quistioni câ junta dâ Casa dî Libbirtà.

Ntô 2004 si candidau ê elizzioni eurupei ntâ circuscrizzioni ìsuli: li sò duducimila prifirenzi fannu scattari pi Rifunnazzioni lu quintu postu ca â fini ci veni assignatu. Ntô parlamentu di Strasburgu si scrivi ô gruppu dâ Manca unitaria eurupea/Manca virdi nòrdica (cumunisti), addivintannu Membru dâ Cummissioni pê libbirtà civili, la justizzia e l'affari nterni, Membru dâ Cummussioni pô sviluppu riggiunali, Membru sustitutu pâ diligazzioni pê rilazzioni cu l'Iran, Membru dâ diligazzioni pê rilazzioni chê paisi dû Maghreb e l'Unioni dû Maghreb àrabbu (cumpresa la Libbia). S'hà noltri rinnutu dispunìbbili a sustituiri li participanti di àutri diligazzioni quaddura iddi nun fùssuru dispunìbbili.

Ntî stu rolu hà dinunziatu la prisenza di veri e propi lager 'n Libbia. Noltri ntô Parlamentu eurupeu hà statu appruvata na sò liggi anti-pruibbizziunista supra li droghi leggi.

Ntô 2007 participau ê primarìi di l'Unioni ca dicrètanu lu novu candidatu sìnnucu dû centru-manca: la sfida elitturali, ca si svurgìu lu 4 di frivaru, lu visti pigghiari sulu lu 7,5% dê prifirenzi contra lu 19,7% di Alissantra Siragusa e lu 72% di Lioluca Urlannu.

Catania, Giustu
Catania, Giustu
Catania, Giustu
Pirdunu

Lu **pirdunu** è nu gestu umanitariu cu cui si rinunza a ogni forma di rivarsa, di punizzioni o di vinnitta ntê cunfronti di n'affinzuri.

E' macari n'attu nnividuali di climenza cu cui na pùbbrica auturitati cunnuna na curpa a nu nnivìduu.

E' midemmi la rimissioni dî piccati cuncissa di Diu.
 
E' puru na nnurgenza accurdata dâ Cresia a li fidili ca si rècanu n ditirminati lochi di cultu.

Catigurìa:Cosi
Pirgamena

La **pirgamena** è na peddi d'agneddu, di pècura o di crapa macirata ntâ càuci e quinni arrascata e livigata, usata n passatu comu matiriali scrittoriu e oi mpiegata pi lavurazzioni artìstichi, riligaturi di lussu, rivistimenti d'abbaciurru, ntâ fabbricazzioni d'arcuni strumenti musicali, ecc.

Catigurìa:Cosi
Pèrgula

La **pèrgula** è na struttura di sustegnu pi chianti arrampicanti, usata speci ntê parchi e ntê jardina pi criari zoni d'ùmmara, custituita di gratizzi o ntilaraturi urnamintali di ferru o lignu, urizzuntali o a li voti, puianti supra dui fila paralleli di pali o culunnini. Poti èssiri macari la chianta o lu nzemi di chianti arrampicanti ca la cummìgghianu.

Catigurìa:Cosi
Pirìculu

Lu **pirìculu** è na circustanza o situazzioni di cui pò dirivari un gravi dammaggiu. È macari la pirsuna o la cosa ca pò causari dammaggi.

Catigurìa:Fatti
Catigurìa:Cosi
Perna

La **perna** o **perla** è na cuncrizzioni tunniggianti di matiriali variu, speci di matriperna, ca si forma attornu a nu corpu stràniu (un cocciu di rina, un parassitu nicu, ecc.) ntô mantellu di certi mulluschi bivarvi, a li voti attaccata ê varvi dâ cunchigghia, assai priggiata pi lu sò làrugu utilizzu n rificiarìa.

La perna naturali, vera, accidintali è chidda origginata senza nterventu di l'òminu, pi ntroduzzioni casuali di nu corpu estràniu ntâ cunchigghia di lu mulluscu giniraturi, mentri la perna fàusa, artificiali è chidda attinuta cu mètudi vari a imitazzioni di chiddi naturali. 

Catigurìa:Cosi
Pìditu

Lu **pìditu** (o **pìritu** o **scurreggia**; pl:pìdita) è n'emissioni, cchiù o menu rumurusa, di gassi 'ntistinali attraversu l'orifizziu anali.
Nti la cultura uccidintali lu pìditu havi puru nu significatu di uffisa, siddu è nnirizzatu a quarcunu.

Catigurìa:Fatti
Catigurìa:850 palori siciliani di basi
Pirsiana

La **pirsiana** è nu sirramentu sternu pi finestri, custituitu di stecchi urizzuntali solitamenti n lignu, aventi la funzioni d'attinuari la luci e pirmèttiri l'airazzioni.

Catigurìa:Cosi
Gilusìa (sintimentu)

La **gilusìa** è nu sintimentu dulurusu ca nasci d'un disideriu di pussessu sclusivu ntê cunfrunti dâ pirsuna amata e dû timuri, dû suspettu o dâ cirtizza dâ sò nfidiltati.

Catigurìa:Sintimenti umani
Nfanfaru

Lu **nfanfaru** è na pirsuna di riguardu ca si duna ari.

Catigurìa:Rolu
Catigurìa:Sucità
Catigurìa:Mafia
Pèrtica

La **pertica** è nu bastuni loncu ricavatu dû fustu drittu d'un gettu di voscu cèduu, utilizzatu pi vari scopi, speci agrìculi.

Catigurìa:Cosi
Catigurìa:Agricultura
Pisca

[thumb|400px|Na rapprisintazzioni di n'attività di pisca, ntî nu musaicu ntâ [villa dû casali a Piazza Armirina.]]
La **pisca** è l'attivitati di ricerca e cattura di pisci o àutri armali di mari o d'acqua duci, a scopu alimentari, nnustriali, cummirciali o spurtivu. E' macari l'attivitati diretta â cugghiuta di curaddi, perni, ecc.

Catigurìa:Ecunumìa
Catigurìa:Mari
Pèrsica

La **pèrsica** èni lu fruttu di manciari pruduciutu dû pèrsicu, cu scorcia villutata e purpa sucusa e zuccarina, di culuri janchinusu, giarnu o russignu.

Catigurìa:Frutta
Lumera

La **lumera** è nu pisci dû gèniri Uranoscopus scaber. A lumera è na scutedda china di ogghiu cu 'n pizzu po micciu ri cuttuni ca s'adduma e serbi pi fari llustru.

Catigurìa:Pisci
Stoccafissu

Lu **stoccafissu** è di lu mirluzzu nun salatu fattu siccari a l'ariu doppu aviri statu privatu dâ testa e dî ntiriura.

Catigurìa:Cosi
Pisciteddu di cannuzza

Lu **pisciteddu di cannuzza** è nu pisci nicu di scogghiu.

Si usa stu tèrmini macari pi discrìviri na pirsuna di pocu cuntu, di nudda impurtanza.

Catigurìa:pisci
Pisciaru

[thumb|300px|Nu vancu di pisciaru â [Vuccirìa, a Palermu.]]
Lu **pisciaru** è cu vinni lu pisci a lu minutu, comu ambulanti o nta n'asircizziu stàbbili.

Catigurìa:Prufissioni
Pèrsicu

Lu **pèrsicu** (*Prunus persica*) è na chianta origginaria dâ Cina e diffusa ntê riggiuni timpirati nta nummarusi varità. St'àrvulu ci havi di li ciuri rosa e prufumati, e pruduci di li pèrsichi.

Catigurìa:Chianti
Rumanu

Lu **rumanu** è nu pisu mòbbuli ca scurri longu lu vrazzu dâ stadera cu la funzioni di valanzari l'uggettu di pisari.

Catigurìa:Cosi
Pesti

*Pi àutri significati taliati [[Pesti (disambiguitati)]]*

La **pesti** è na malatìa epidimìa ca pigghia pi càusa dû *[[Yersinia pestis]]*, nu battìriu ca si trasmetti tràmiti li pùlici dê ruditura nfittati ca ammùzzicanu l'omu, pinitrannu ntî l'urganismu e 'n sècutu ripruducènnusi, pò trasmittìrisi di pirsuna 'n pirsuna quannu è purmunari tràmiti nu corpu di tussi.

Si diffunni facirmenti ntê zoni ca hannu nu clima càudu e ùmitu pirò si la timpiratura media di jornu si manteni ntê 30&nbsp;°C e l'ambienti è siccu s'arriduci di assai lu rischiu.

Cci sunu diversi tipi di pesti secunnu comu lu battìriu si manifesta:
***[[Pesti bubbònica]]**: lu battìriu trasi ntê vasi linfàtici riggiunali, causannu la furmazzioni di gruppa sutta â peddi (bubboni).
***Pesti sitticèmica**: lu battìriu quannu càusa la nfizzioni si nni va ntê vasi dû sancu pruvucannu lu canciamentu dû culuri dâ peddi, ca va ntô nìuru.
***Pesti purmunari**: lu battìriu pigghia direttamenti li purmuna, ntra tutti chista è la forma cchiù pisanti.

## Talìa puru
*Pisti nìura

Catigurìa:Malatìi
Maladicenza

La **maladicenza** è l'abbitùddini a mèttiri n rilevu li curpi e li difetti di l'àutri, a divulgari nutizzi veri o fàusi cu malizzia e pirfidia. E' macari lu discursu, la nzinuazzioni malèvula. 

Catigurìa:Cumpurtamentu umanu
Catigurìa:Azzioni umani
Ciaramida

La **ciaramida** è nu pani di vasu di terracotta. E' macari ognidunu di l'elementi cumpunìbbuli di varia forma, speci di latirizziu, usati comu cupirtura di tetti.

Catigurìa:Cosi
Scagghia

**Scagghia** pò rifiriri a:
*n'elementu dâ peddi di pisci: Scagghia (pisci)
*nu frammentu: Scagghia (frammentu)
Pizzudda

La **pizzudda** è nu pezzu di tela o di stoffa, adupiratu pi vari usi, speci pi fasciari firiti, applicari midicazzioni, agghiummuniari uggetti, ecc.

Catigurìa:Tissuti
Pezza

La **pezza** è nu pezzu di tissutu abbastanti anchiu, adibbitu a vari usi.

Catigurìa:Cosi
Catigurìa:Tissuti
Piersanti Mattarella

**Piersanti Mattarella** (Casteddammari, Sicilia, 24 di maiu 1935 – Palermu, 6 di jinnaru 1980) hà statu n'omu pulìticu, prisidenti di l'Samprea Riggiunali Siciliana, ammazzatu dâ mafia ntô mentri ca era prisidenti dâ riggiuni Sicilia. 

## Biografìa

Figghiu di Bernardo Mattarella, omu pulìticu dâ Dimucrazzìa Cristiana, e frati di Sergiu Mattarella. Criscìu cu na istruzzioni riliggiusa, studiannu ntê Gisuiti. Si jittau ntâ pulìtica ntâ Dimucrazzìa Cristiana, ntra chiddi ca s'abbasava risurta Giorgiu La Pira, avvicinànnusi â currenti pulìtica di Aldu Moru. Fu prisidenti dâ Sicilia e vìttima dâ mafia, si sapi, pi càusa dû sò mpegnu pulìticu ntô circari punti di appoju ntra la mafia e li pùbbrici putiri. Vinni cunzidiratu prima comu n'attintatu tirrurìsticu, ma lu dilittu vinni appoi innicatu di Tummasu Buscetta comu mafiusu. Secunnu lu cullabburaturi di justizzia Franciscu Marinu Mannoia, Giuliu Antreotti era assai cunzapèvuli dû malumuri dâ mafia pô cumpurtamentu di Mattarella, ma nun avvirtìu nè lu ntirissatu e mancu la maggistratura, puru avennu participatu a armenu dui ncontri cu cumannanti mafiusi ca avìanu pi uggettu propiu la pulìtica di Piersanti Mattarella e, appoi, lu sò dilittu. Chistu appuntu è chiddu ca hà statu affirmatu e scrivutu ntâ sintenza dû giudizziu di Appellu dû loncu prucessu ô stissu Giuliu Antreotti cunfirmata dâ Cassazzioni ntô 2004. La stissa sintenza affirma ca l'alluntanamentu di Andreotti dâ cumprìccula mafiusa vinni 'n sècutu a l'ammazzata di Mattarella. 

Mattarella, Piersanti Mattarella, Piersanti
Mattarella, Piersanti
Mattarella, Piersanti
Chianozzu

Lu **chianozzu** è n'attrezzu di fallignami custituitu d'un làrigu scarpeddu ncastratu obbriquamenti ntôn cippu parallilipìpidu, usatu pi schianari e lisciari li superfici aspurtannu matiriali. E' na pialla a manu.

Catigurìa:Attrezzi
Chianu

Lu **chianu**, macari **chiana** o **chianura**, è un tirrenu o na riggiuni chianiggianti, speci unita a na nnicazzioni topunumàstica, situata a n'autitùtini ca nun sùpira li 300 metri.

Nti certi zoni la palora è usata ppi innicari na chiazza: *lu chianu â Nunziata* si traduci allura 'n talianu *la piazza dell'Annunziata*.

Catigurìa:Lochi
Catigurìa:Giugrafìa
Chiana (vasciuchianu)

La **chiana** è n'ària chianiggianti picca elivata supra lu liveddu di lu mari e circunnata di rilievi cullinusi o muntuusi.

Catigurìa:Giugrafìa
Pianella

## Giografìa
*Pianella (PE) è lu cumuni n pruvincia di Piscara
## Uggetti di usu cumuni
*La pianella è nu tipu di calzatura aperta, in usu ntâ stati.
Chiantu

Lu **chiantu** è lu chiànciri. E' la manifistazzioni di duluri ca si prisenta cu lagrimazzioni, rispiru discuntìnuu, sunghiuzzi e talora sònura narticulati.

Catigurìa:Fatti
Piattu

Lu **piattu** (pl: piatta) è nu ricipienti, speci rutunnu nta cui si màncianu li vivanni.

Catigurìa:Ricipienti
Catigurìa:850 palori siciliani di basi
Ciappa

## Alimintazzioni

*La ciappa di pummaroru è na prilibbatizza siciliana a basi di pummaroru.

## Joca

*La ciappa o li **ciappiteddi** è lu jocu dî piastrelli. Si dici puru lu **jocu dî ciappiteddi**.
Chiazza (ària)

La **chiazza** è, nta nu centru abbitatu, n'ària di diminzioni variàbbili, di sòlitu circunnata di palazzi, posta a lu ncruciu di cchiù strati o longu lu trazzatu di n'arteria mpurtanti, a li voti seggi di mircatu. La **chiazzetta** è na chiazza nica.

Catigurìa:Giugrafìa
Curtigghiu (curtili)

Lu **curtigghiu** è n'ària scummigghiata situata ntâ parti upposta â facciata di n'edificiu, o nterna a iddu, o cumprisa tra cchiù edifici, c'havi speci la funzioni di dari luci e ariu a l'ammienti ca nun s'affàccianu supra la strata.

## Àutri significati

La palora "curtigghiu" è usata macari pi innicari lu spittigulizzu, propiu pi la sò etimuluggìa, picchì lu curtili era lu locu unni si sparlava di cchiù.

Catigurìa:Lochi
Catigurìa:Casa
Catigurìa:Sicilia
Chiazzata

La **chiazzata** è na scinata vurgari, nu litiggiu. E' macari na chiassata, zoè na liti viulenta e clamurusa davanti a àutri.

Catigurìa:Sucità
Mariu Scelba

**Mariu Scelba** (Caltaggiruni, 5 di sittèmmiru 1901 – Roma, 29 di uttùviru 1991) fu n'omu pulìticu sicilianu. Fu prisidenti dû cunzigghiu talianu ntô pirìudu ca va dû 10 di frivaru 1954 ô 22 di giugnu 1955.

È cunzidiratu, secunnu li punti di viduta, l'omu ca, riurganizzannu li forzi di l'òrdini, sarvau lu statu dimucràticu 'n Talia dû suvvirsivismu cumunista e dû niufascismu, zoè l'omu sìmmulu dâ riprissioni pulizziesca dû dissenzu di l'anni 1950ini.

## Scelba e la straggi di Purtedda dâ Ginestra
Doppu la straggi di Purtedda dâ Ginestra, succiuduta lu 1 di maiu 1947, lu sò nomu vinni fattu di Gaspari Pisciotta, locutinenti di Turi Giulianu, e di àutri banniti 'n rilazzioni ê gravìssimi fatti succiuduti 'n Sicilia. Di diversi stòrichi hà statu innicatu comu lu puntu chiavi dê liami di putiri ca, ntî na manera o ntî n'àutra, cuntribbueru â straggi midìsima e ca, pi cancillari finutivamenti ogni trazza, dicritaru appoi lu dilittu dû capubanna di Muntilepri, lu 4 di giugnu 1950.
Ricustruzzioni e ipòtisi attinnìbbili supra ddi fatti risùrtanu ntô libbru *Il binomio Giuliano-Scelba* di Carlu Ruta (1995), ntî *Salvatore Giuliano*  di Giuseppi Casarrubea (2001) e ntî *Segreti di Stato* di Paolo Benvenuti (2003).

## Liggi Scelba
Pubbricata ntâ Gazzitta Ufficiali n°143 lu 23 di giugnu 1952, la liggi n°645 (cchiù cumunimenti canusciuta comu, appuntu, "Liggi Scelba") vieta l'apoluggìa dû riggimi Fascista e dû Partitu Nazziunali Fascista, classificata comu riatu.

Scelba, Mariu
Scelba, Mariu
Scelba, Mariu
Scelba, Mariu
Pidocchiu

Lu **pidocchiu** è nu nzettu dû gèniri Pediculus humanus e dâ famiglia dî Pediculidi. Ci sunnu dui suttaspeci, lu pidocchiu dû capu e lu pidocchiu dî vistiti. Stu nzettu nicu dû corpu piattu è nu parassitu sternu, speci di l'òminu, dû cui sangu si nùtrica annidànnusi supra la testa, supra lu corpu e supra li vistiti. La palora siciliana "pidocchiu" è usata cumunimenti pi cchiù speci d'armali, speci nzetti, parassiti d'àutri armali e di chianti. 

## Talìa puru

* Pùlici

Catigurìa:Nzetti
Piddizzuni

Lu **piddizzuni** è nu nzettu, di l'òrdini dî Mallòfaggi (mallophaga) e di la nfraclassi dî Pterigoti. E' n'ectoparassita di l'aceddi o videmmi dî mammìfiri. E' lu pidocchiu dî polli (zoè lu mallòfagu).

Catigurìa:Nzetti
Carlu Vizzini

**Carlu Vizzini** (Palermu, 28 di aprili 1947) è n'omu pulìticu sicilianu, già espunenti dû Partitu Sucialista Dimucraticu Talianu e 'n sècutu di *[[Forza Italia]]*.

S'hà lauriatu 'n Jurisprudenza cu la tesi *Urganizzazzioni e funzioni dê partiti pulìtici*.

Dû 1971 addivinìu Assistenti urdinariu di Scienza dê Finanzi e Drittu Finanziariu ntî l'Universitati di Palermu e succissivamenti ducenti di Storia dê duttrini ecunòmichi.

Eliggiutu â Càmmira dê Diputati ntô 1976, hà statu suttasiggritariu ê Participazzioni Statali ntô curtu quintu cuvernu di Giuliu Antreotti e ntô primu cuvernu di Franciscu Cussiga nzinu ô 1980, Ministru di l'Affari Riggiunali ntô primu cuvernu di Bittinu Craxi (dû 1984 e ntô secunnu cuvernu dû stissu, Ministru dê Beni Culturali ntô cuvernu di Giovanni Goria (1987-1988), Ministru dâ Marina Mircantili ntô sestu cuvernu di Antreotti (1989-1991), Ministru dê Posti e dê Telecumunicazzioni ntô sèttimu cuvernu sempri dû stissu (1991-1992).

Diriggenti dû Partitu Sucialista Dimucràticu Talianu, nni addivinìu siggritariu nazziunali dû maiu 1992 nzinu ô aprili 1993, quannu lassau la siggritirìa picchì era cuinvurgiutu ntô scànnalu di Tangintopuli e quinni ntî la nchiesta *[[Mani Pulite]]*.

Ntô 1998 trasi ntî *[[Forza Italia]]*, unni vinni eliggiutu sinaturi ntô 2001 e ntô 2006.

Vizzini, Carlu
Vizzini, Carlu
Catigurìa:Puliticanti taliani
Vizzini, Carlu
Pasquali Marinu

**Pasquali Marinu** (Marsala, 13 di giugnettu 1962) è nu allenaturi di palluni sicilianu.

## Carrera

## Jucaturi
Crisciutu ntê giuvanili dû Marsala, unni hà jucatu quattru staciuni ntâ Seria C2, lu giòvini cintrucampista passau ntâ staciuni 1984-85 ô Akragas, ntâ Seria C1. Ntô 1986-87 vinni accattatu dû Sarausa,unni jucau li sò megghi tri staciuni, uttinennu ntô 1988-89 la prumuzzioni ntâ Seria C1.

Doppu tri staciuni ccâ Battipagliese, ntô mentri d'unni vinni firmatu di nu tintu nfurtuniu, ntô 1992-93 jucau pi l'ùrtima vota ntâ Seria C1, cu Potenza. La staciuna succissiva stesi ntô Campiunatu Nazziunali Dilittanti cu Missina e â fini chiudennu la sò carrera ntô 1997 doppu tri anni ô Catania.

## Allenaturi
Quannu finìu la sfurtunata staciuni 1996-97 cu Catania, Marinu accuminciau sùbbitu a allenari ntô Campiunatu Nazziunali Dilittanti cu Milazzu pigghiannu ntô 1997-98 nu secunnu postu e ntô 1998-99 nu nonu. Ntô 1999-00 passau ô Rausa (6° postu, sempri ntê Dilittanti), ntô 2000-01 arriva la sò svolta: veni pigghiatu dû Paternò, unni utteni dui prumuzzioni cunzicutivi dâ Seria D â Seria C1.

Ntô 2002-03 passa ô Foggia e utteni dû novu la prumuzzioni ntâ Seria C1. Mantinuta la catigurìa sempri cu Foggia ntô 2003-04 (9° postu), ntô 2004-05 passa a l'Arezzu ntâ Seria B. Veni sustutuiutu a mità campiunatu di Marco Tardelli, appoi veni chiamatu dû novu e finisci la staciuni ô 14° postu. Ntô 2005-06 turnau ô Calcio Catania, sta vota comu allenaturi, cunquistannu la prumuzzioni ntâ Seria A. 

Marinu s'hà fattu canùsciri comu allenaturi assai nnuvativu, ca addòpira nu 3-4-3 (o 4-3-3) assai uffinzivu.

## Curiusità
Ntô mentri dâ staciuna 2001-02 nu cutidianu di pisatura nazziunali svurgìu na nnàcini computirizzata pi capiri quali squatra, a liveddu eurupeu, avissi lu megghiu càuciu. La squatra prima 'n classìfica arrisurtau èssiri propiu lu Paternò allenatu di Pasquali Marinu.

## Palmares
* 1 prumuzzioni dâ Seria B â Seria A (2006)
* 4 prumuzzioni dâ Seria C2 â Seria C1 (1989, 1990, 2002, 2003)
* 2 prumuzzioni dâ Seria D â Seria C2 (1995, 2001)

Marinu, Pasquali
Marinu, Pasquali
Tucìdidi

**Tucididi** (Ateni 460 a.C. ca. - 400 a.C.?) fu unu tra li cchiù acuti e lùcidi storici e nu spunenti granni dâ littiratura greca antica. Fu auturi di na Guerra dû Peloponnesu chi è cunsidirata comu unu dî primi esempi di storia cuntata senza lu ntirventu di divinità o autri pirsunaggi mitulòggici.

Catigurìa:Littiratura greca antica
Catigurìa:Biografìi
Catigurìa:Storia
Catigurìa:Grecia antica
Cicuta

La **Cicuta** è na chianta dâ famigghia di l'Apiaceae ca cumprenni tri speci:

*La cicuta maggiuri (*[[Conium maculatum]]*) è la speci di cicuta cchiù spargiuta, urigginaria di l'Europa, passanta ntâ storia comu ligginnaria bivinda ca avvilinau a Sòcrati.
*La cicuta minuri (*[[Aethusa cynapium]]*), diciuta macari *fàusu [[puddisinu]]* pâ sò sumigghianza a sta chianta. Veni addupirata, uppurtanatamenti diluita, ntî l'omeopatìa pi li bruciuri dû stòmmicu.
*La cicuta di l'acqua (*[[Cicuta virosa]]*) criscia ô quantu di acquitrini, ma è assai rara d'attruvari.

## Carattirìstichi fìsichi
Li cicuti sunnu chianti erbàcii e biinnali, cu na ràdica carnusa di culuri jancu. Lu fustu pò pigghiari li 1-2 metri. Li fogghi di sutta sunnu assai granni e spartuti ntî nu mpurtanti nùmmiru 'n fugghiulini chê bordi dintati. La chianta crisci ntra aprili e austu; li ciura sunnu nichiceddi.

## Tussucità

Tutta la chianta è assai vilinusa e pò purtari a mòriri. Chistu è duvutu â prisenza di cinqu diversi arcalòidi: la cuniina, la cunidrina, la pseuducunidrina, la mitilcunicina e la cuniciina. La cuniina - na neurutussina - è l'arcalòidi cchiù attivu e aggisci a liveddu dê sinapsi neurumusculari. La chianta è tòssica sia pi l'armali ca pi l'omu, pi stu mutivu chista veni lassata pèrdiri di l'erbìvuri. La dosi litali pôn cavaddu è di quasi 2 chila di fògghi, mentri picca cchiù assai di menzu chilu è sufficienti pi na vacca. La dosi litali pi na pècura è a bbêri li 200 grammi. Li aceddi ginirarmenti ni sunnu immuni.

Lu vilenu aggisci macari nnirittamenti, zoè pò purtari a l'avvilinamentu macari doppu ca veni manciatu nu armali ca si n'avìa cibbatu.

Catigurìa:Chianti
Tunnu

Lu **Tunnu** (o ***Thunnus***) è nu gèniri di pisci, assai addupiratu ntâ alimintazzioni umana.

Oltri ê speci ca appartèninu a stu gèniri vèninu chiamati cumunimenti *tunnu* macari sti speci (tutti dâ famigghia *Scombridae*):
*  *[[Katsuwonus pelamis]]*
*  *[[Allothunnus fallai]]*
*  *[[Auxis rochei rochei]]*
*  *[[Auxis thazard thazard]]*
*  *[[Euthynnus affinis]]*
*  *[[Euthynnus alletteratus]]*
*  *[[Gasterochisma melampus]]*
*  *[[Gymnosarda unicolor]]*

## Pisca
La discrizzioni dû tunnu nun pò fari finta di nun taliari la sò pisca, datu ca assai canuscenzi ca avemu supra la sò vita riguàrdanu ussirvazzioni fatti ntî sti episodi. Già li antichi praticàvanu la pisca dû tunnu. La manera di pisca è diversa secunnu locu e staciuni. 'n Sicilia, ntê sèculi passati la pisca dû tunnu era n'attività ecunòmica assai mpurtanti pi li paiseddi dâ costa; li tunnari o ntî certi casi chiddu chi ni resta, sunnu òi li tistimuni di st'èbbica rivuluta.

Catigurìa:Armali
Catigurìa:Pisci
Cuntìi dâ Scozzia

Li Cuntìi dâ Scozzia dâ 1890**
<tr>
<td>
#[[Caithness]]
#[[Sutherland]]
#[[Ross and Cromarty]]
#[[Inverness-shire]]
#[[Nairnshire]]
#[[Moray (county)|County of Moray]]
#[[Banffshire]]
#[[Aberdeenshire (historic)|Aberdeenshire]]
#[[Kincardineshire]]
#[[Angus]] ([[Forfarshire]] nzin'ô [[1928]])
#[[Perthshire]]
#[[Argyll]]
#[[County of Bute]]
#[[Ayrshire]]
#[[Renfrewshire (historic)|Renfrewshire]]
#[[Dunbartonshire]]
#[[Stirlingshire]]
<td>
<ol start=18>
<li>[[Clackmannanshire]]
<li>[[Kinross-shire]]
<li>[[Fife]]
<li>[[East Lothian]] ([[Haddingtonshire]] nzin'ô [[1921]])
<li>[[Midlothian]] (Cuntìa d'Edinburgh nzin'ô [[1921]])
<li>[[West Lothian]] ([[Linlithgowshire]] nzin'ô [[1921]])
<li>[[Lanarkshire]]
<li>[[Peeblesshire]]
<li>[[Selkirkshire]]
<li>[[Berwickshire]]
<li>[[Roxburghshire]]
<li>[[Dumfriesshire]]
<li>[[Kirkcudbrightshire]]
<li>[[Wigtownshire]]
</ol>
:**Nun ammustratu:''' 
:Zetland (Shetland)
:Orkney
Roccaciurita

**** è nu cumuni di 254 abbitanti dâ pruvincia di Missina.

## Liami sterni

situ dû cumuni

Catigurìa:Cumuni dâ pruvincia di Missina
Giuvanni Rubbertu Di Mauru

[miniatura|Giuvanni Rubbertu Di Mauru ntô [2006]]
**Giuvanni Rubbertu Di Mauru** (o, 'n lingua taliana, **Giovanni Roberto Di Mauro**) (Girgenti, 27 di giugnu 1956) è n'omu pulìticu sicilianu.

Diplumatu ô Scintìficu, dipinnenti pùbblicu. Già scrivutu ntâ Dimucrazzìa Cristiana, trasi attuarmenti ntô Muvimentu pi l'Autonumìa.

Hà statu diputatu ntî l'Samprea Riggiunali Siciliana ntâ XIII e XIV liggislatura.

Hà statu eliggiutu diputatu ntô 2006, ntâ prima circuscrizzioni dâ Sicilia pâ lista cugnunta "Pattu pi l'Autonumìi" accurdatu ntra Lega Nord e MPA. Trasi ntâ cumpunenti MPA dû gruppu mistu e addiveni membru dâ Cummissioni Difesa. Lu 17 di giugnettu dû stissu annu pirò duna li dimissioni dâ Càmmira dê Diputati, lassannu lu sò postu a Petru Rau e jennu a guidari lu gruppu parlamintari MPA dâ Samprea Riggiunali Siciliana.

Di Mauru, Giuvanni Rubbertu
Di Mauru, Giuvanni Rubbertu
Di Mauru, Giuvanni Rubbertu
Simonetta Agnello Hornby

**Simonetta Agnello Hornby** (Palermu, 1945) è na scrittrici siciliana.

Avvucatu minurili e jùdici, ha finutu li sò studi ntâ Regnu Unitu. Stavi a Londra dû 1972 e è prisidenti  dû Tribbunali di *Special Education Needs and Disability*. Funnau nu studiu ligali ntô quartieri lundinisi di Brixton, ca si pròccupa spiciarmenti dê cumunità immigrati musurmani e nìuri. Lu sò rumanzu d'esordiu *La Minnulara*, bestseller traduciutu ntî dùdici lingui, ha pigghiatu lu 7 di giugnu 2003 lu Premiu Littirariu *Forte Village* e hà statu finalista dû Premiu dû Jovidìa "Marisa Rusconi".

## Òpiri
**[[La Minnulara]]* (Feltrinelli, 2002)
**[[La zia marchesa]]* (Feltrinelli, 2004)

Agnello Hornby, Simonetta
Agnello Hornby, Simonetta
Nasu (anatumìa)

Lu **nasu** o ncerti casi **nasca** è la parti spurgenti di la facci, situata tra la frunti e lu labbru supiriuri, ca havi â basi li naschi e ca pruteggi la parti antiriuri dî fossi nasali. Lu **nasiddu** è nu nasu nicu. Lu **nasuni** è nu nasu granni. La parola siciliana **nasazzu** è usata, 'n modu dispriggiativu, pi lu nasu.

La parola **nasca** si usa puru pi nnicari nu nasu scacciatu, piattu. Ntô sicilianu si usa puru comu nciuria, pi esempiu *Peppi nasca*.

Catigurìa:Anatumìa
Nizza (Francia)

thumb|250px|'' Promenade des Anglais'' a Nizza di notti.

**Nizza** ('n francisi **Nice**; 'n occitanu **Niça** o **Nissa**) è na citati francisa dâ Costa Azzurra (**Côte d'Azur**) cu na pupulazzioni di 339.000 abbitanti, sècunnu lu cenzimentu di 2004.

## Giografìa
La citati s'attrova affaccaita ntô Mari Miditirraniu ntô sud dâ Francia, nun luntanu dâ fruntera cu l'Italia e nun luntanu dû Principatu di Monacu.

## Storia
La citati appi nu rolu storicu mpurtanti ntô risorgimentu italianu. Oltri a essiri la cità natali di Giuseppi Garibbaldi, Nizza, ca all'èbbica appartinìa ô regnu di Piemonti e Sardegna, passau sutta lu cuntrollu francisi n sèquitu a nu scanciu di favuri câ Francia ca aiutau lu cuvernu sabbaudu ntê guerri di nnipinnenza.

## Cultura
La citati è na distinazzioni turistica mpurtanti pi lu sò clima e lu mari. E' sirvita di n'aiuruportu ntrâ li cchiù mpurtanti a liveddu riggiunali.

## Flower Parade


File:Bataille de fleurs. 2020-02-22 14-43-52.jpg
File:Bataille de fleurs. 2020-02-22 14-47-17.jpg
File:Bataille de fleurs. 2020-02-22 14-50-16.jpg
File:Bataille de fleurs. 2020-02-22 14-53-48.jpg
File:Bataille de fleurs. 2020-02-22 14-56-44.jpg
File:Bataille de fleurs. 2020-02-22 15-00-53.jpg
File:Bataille de fleurs. 2020-02-22 15-18-29.jpg
File:Bataille de fleurs. 2020-02-22 15-23-33.jpg
File:Bataille de fleurs. 2020-02-22 15-15-01.jpg


## Pirsunaggi cèlibbri
* Giuseppi Garibbaldi, (1807-1882)

Catigurìa:Citati dâ Francia
Motta d'Affermu

**Motta d'Affermu ** è un cumuni di 1.150 abbitanti dâ pruvincia di Missina. È canusciutu pure solo cu nomi *"a Motta"*

Ntra lu cumuni di Motta d'Affermu s'attrova la frazzioni di Turrimuzza che è vicinu u mari.

Lu patrunu dû paisi è Santu Luca. Lu prutitturi è Santu Roccu e la festa veni fatta a lu sìdici d'austu quandu a sira c'è na ranni prucissioni da vara pi strati du paisi e c'è na marea di cristiani. Ntô stissu iuornu c'è a "missa du pellegrinu", a "prucissioni di miraculi" e a "calavaccata". A festa finisci cu un granni iuocu fuocu.
Ntô paiusi c'è n'anticu castieddu e diversi chiesi:
* chiesa matrici (Maria ss. di l'angili)
* chiesa santu Roccu
* chiesa du cummentu (Maria ss. Annunziata)
* chiesa san pietru
* chiesa dâ Matr'â ràzzia 
* chiesa di san Filippu Neri
* chiesa di santa Cruci
* chiesa di sant'Antoniu abati
* lu Calvariu

## Tradizzioni

* 20 jinnaru, Festa di San Bastianu Martiri, festeggiamenti.

Catigurìa:Cumuni dâ pruvincia di Missina
Catigurìa:Sicilia
Nizza (Missina)

**Nizza** è un cumuni di 3.521 abbitanti dâ pruvincia di Missina.

Catigurìa:Cumuni dâ pruvincia di Missina
Catigurìa:Sicilia
Lampuca

La **Lampuca** o **Coryphaena hippurus** (ca nta cchiù varianti siciliani veni chiamatu **pisci capuni**) è nu pisci di mari ca apparteni â famigghia dê Corifenidi.

## Discrizzioni
Junci â lunchizza di quasi 1 metru e ô pisu di 10-12 chila. Lu sò culuri cancia a secunna dâ luci: azzurru oppuru purpurinu, cu riflessi mitàllichi di ogni culuri, o jarnu oru.

## Sparpagghiata
La **coryphaena hippurus** è na speci migratoria spargiuta ntî l'acqui trupicali e suttatrupicali di l'Atlànticu, lu Pacìficu e l'Indianu. È prisenti macari ntô Mari Miditirràniu. Cumpari ntê costi sulu ô tempu di quannu fa l'ova (n autunnu).

## Alimintazzioni
Mancia pisci nichi, spiciarmenti chiddi ca stannu ntâ parti supiriuri di l'acqua, spicificatamenti chiddi dê diversi speci di pisci vulanti. La lampuca è na canusciuta dê piscatura pâ sò pappunàggini. Si dici ca na vota ntô stòmmicu di unu di sti pisci vìnnuru attruvati chiovi di ferru di 13 cintìmitri.

## Pisca
La carni è apprizzata assai e pajata bona.

Catigurìa:Armali
Catigurìa:Pisci
Giuvanni Brunu

Giuvanni Brunu (o **Giovanni Bruno**) (Palermu, 6 di giugnu 1973) è n'omu pulìticu sicilianu.

Hà statu diriggenti nazziunali dâ Fidirazzioni Giuvanili Sucialista e dû Partitu Sucialista Talianu. 

Hà pigghiatu parti nzinu dâ sò funnazzioni ê Sucialisti Dimucràtici Taliani, unni ha statu vici-siggritariu riggiunali 'n Sicilia e membru dû Cunzigghiu Nazziunali.

È diriggenti spurtivu di certiduni sucità e prisidenti dû culleggiu dî garanti dâ *UISP*. Hà statu membru dû cunzigghiu di amministrazzioni di l'Universitati di Palermu dû 1992 ô 1996 e cumpunenti dî cummissioni affari dû pirsunali e amministrativu cuntàbbili.

Brunu, Giuvanni
Brunu, Giuvanni
Brunu, Giuvanni
Liòpuli

right|200 px|thumb|Liopuli e lu sò oblast

**Liòpuli** ('n latinu *Leopolis*, 'n lingua ucraina *Львів L'viv*, 'n russu *Львов Lvov*, 'n pulaccu *Lwów*, 'n tidiscu *Lemberg*) è na citati di quasi 830.000 abbitanti di l'Ucraina occidintali, capulocu dû sò oblast e unu dê megghi centri culturali dû paisi.

Ogni jornu â pupulazzioni lucali si ci jùncinu quasi 200.000 pirsuni viaggianti. Ntâ citati s'attròvanu assai nnustri, dui stituzzioni pi l'educazzioni supiriuri, l'Universitati di Liòpuli e lu Pulitècnicu di Liòpuli (prima chiamatu Universitati Tècnica di Liòpuli. Liòpuli è sedi di n'urchestra filarmònica e dû Tiatru di l'Òpira e di Ballettu. Lu sò centru stòricu hà statu misu ntî l'alencu dê patrimoni stòrichi di l'umanitati di l'UNESCO.

thumb|left|200px|Lu centru stòricu di Liòpuli

## Storia
right|230 px|thumb|Panurama di Liòpuli

Liòpuli fu funnata ntâ mità dû XIII sèculu e sùbbitu addivinìu nu mpurtanti centru cummirciali. Vinni cunquistata dê pulacchi ntô 1340 e arristau a chisti quasi senza ntirmittenzi nzinu ô 1772, quannu passau ntê pussidimenti di l'Asburgu e addivinìu capitali dâ pruvincia dâ Galizzia.

Ntô 1919 fu ncucchiata dû novu câ Pulonia, addivinutu statu nnipinnenti. Li truppi suviètichi, secunnu lu pattu Molotov-Ribbentrop, si pigghiaru la cità ntô 1939 sùbbitu ô cuminciari dâ Secunna Guerra Munniali. Cchiù tardu fu occupata macari di l'esèrcitu tidiscu dû 1941 ô 1944, avennu chistu rumputu lu pattu trasennu ntî Unioni Suviètica.

Ntô 1945 attaccau a fari parti di l'Unioni Suviètica ntâ Ripùbblica Sucialista Suviètica Ucraina. La pupulazzioni pulacca vinni jittata fora e si nni jìu 'n megghia parti ntâ cità di Brislavia (Wrocław) (ca nzinu ô 1945 era tidisca). Liòpuli vinni ripupulata cu cuntadini russi e ucraini.

Catigurìa:Citati di l'Ucraina
Gedda

**Gedda** è na citati d'Arabbia Saudita.

## Giamillaggi

Gedda è giamillata cu 23 citati:

## Gallirìa

Image:Building_in_Old_Jeddah_(3278277272).jpg|Gedda antica
|Jeddah Corniche

Image:King Saud Mosque2 (5).jpg|King Saud Mosque


Catigurìa:Giugrafìa
Catigurìa:Arabbia Saudita
Cumerdia

Lu tèrmini anticu **cumerdia** è usatu pi na struttura, di forma speci rumbuidali, cummigghiata di carta o plàstica, ca tirata pi jocu cu nu spagu contra ventu si libbra n ariu vulannu.

Catigurìa:Mminzioni umani
Catigurìa:Jòcura
Trispu

Lu **trispu** è littirarmenti lu tripperi, ma spissu s'adòpira pi innicari un oggettu chi rumpi li scàtuli, chi mbarazza la casa, chi ngombra, o è anchi utlizzatu pi piggiurari un oggettu (p'asempiu: stu muturi chi t'accatasti è un trispu).

Facirmenti rapprisenta nu ncrociu tra lu latinu:  *tripes/tripedis* e lu grecu:  *tripous*.

Catigurìa:Sprissioni siciliani
Magnitùdini apparenti

La **magnitùdini apparenti** di n'astru (pianeta, stidda, cumeta, o àutru) è la quantità di luci chi agghica a l'ussirvaturi ntâ Terra. Si misura cu nùmmira chi vannu a lu ncirca di 29 a -2 (tranni pi lu suli, la luna e Veniri chi hannu magnitùdini chi nèscinu di stu ntirvallu). Li stiddi e li pianeti chi hannu la luci cchiù dèbbuli ntô celu hannu na magnitùdini tra 5 e 6. La stidda cchiù luminusa dû celu, Siriu, havi na magnitùdini tra -1 e -2. La galassia cchiù dèbbuli, visìbbili grazzi ô telescopiu spazziali Hubble, havi na magnitùdini di 29.

La magnitùdini apparenti si chiama accussì puru n cuntrastu â magnitùdini assuluta, chi è la magnitùdini chi l'astru avissi siddu l'ussirvaturi forra situatu a na distanza di 10 parsec, chi veni a diri circa 32 anni luci.

Catigurìa:Astronumìa
Tamiggi

Lu **Tamiggi** è lu ciumi dû regnu Unitu cchiù cèlibbri. Ntô puntu unni traversa la capitali Londra lu Tamiggi è navigàbbili.

Catigurìa:Regnu Unitu
Aglabbiti

L' **aglabiti** foru la prima dinastìa àrabba chi fu numinata a diriggiri di manera autònuma li riggiuni uccidintali di l'Àfrica dû Nord, pi contu dû califfatu abbassidi. Appi a cummàttiri contra na pupulazzioni mussulmana dissidenti di l'Àfrica uccidintali.

## La spansioni islamica n Sicilia e ntô sud di l'Italia
La dinastìa aglabbita fu chidda chi prumuvìu la culunizzazzioni islamica n Italia. Già ntô 827 all'èbbica di Ziadet-Allah fu lanzata la cunquista dâ Sicilia. L'espanzioni e li ncursioni agghicaru puru ntô cuntinenti. Versu lu 840 tutta la Calabbria era cuntrullata di l'aglabbiti, e prisidi mussurmani avèvanu nasciutu puru a Tarantu e a Bari unni n'emiratu chi si pruclamau nnipinnenti di l'aglabbiti e durau pi na trintina d'anni. Ntô 856 foru iddi chi mìsiru a saccu la cità di Roma. 

## La fini dâ dinastia
Forru poi battuti dî fatimiti ntô 909.

## Talìa puru
* Sicilia (èbbica àrabba)
* Cuvirnatura àrabbi dâ Sicilia

Catigurìa:Storia
Àfrica dû Nord

thumb|300|Li paisi di l'Àfrica dû Nord

Pi **Àfrica dû Nord** si ntenni tutta l'Àfrica ô nord dû Sahara.

## Storia
Abbitata di na pòpulazzioni di etnia e di culuri di peddi diversa dû restu dû cuntinenti, l'Africa dû Nord ha ntrattinutu rapporti cummirciali, culturali assai ntensi cu l'uccidenti. Già in èbbica rumana, l'Africa dû Nord fu amministrata pi na quattrina di sèculi di Roma.

Ntô mediuevu l'Africa dû Nord fu occupata di l'àrabbi, chi tintaru puru di tràsiri in Europa. La civilizzazzioni àrabba trasìu e s'affirmau nnâ Spagna e pi na para di sèculi puru 'n Sicilia, ma fu cummattuta dû papatu, dî bizzantini, e dî tutti li regni cristiani chi duminavanu l'Europa cuntinintali (nurmanni, franchi).

## Stati
* 25px|border Sudan dû Sud
* 25px|border Maroccu
* 25px|border Algiria
* 25px|border Libbia
* 25px|border Egittu
* 25px|border Sudan
* 25px|border Mauritania
* 25px|border Tunisia
* 25px|border Ripùbbrica Dimucràtica Àrabba Sahrawi

## Lingua e cultura
La pòpulazzioni di l'Africa dû nord sugnu li berberi chiamati *Tamazgha* o Tuareg. La lingua è lu berberu.

## Ecunòmia
Ntô vintèsimu sèculu, l'Africa dû nord, doppu nu piriudu di diversi sèculi di dicadenza, s'affrancau dî paisi culunizzatura (Francia, Italia, Regnu Unitu) e accuminzau nu piriudu di sviluppu ecunòmicu e cummiriciali, grazzî n particulari ô pitroliu, in Libbia, ô gas in Algirìa, e ô turismu in Eggittu, n Tunisia e ô Maroccu.

## Lijami di fora
* North-Africa
* CLIO
* CNRS
* Amazigh World

Africa dû Nord
Mmarazzacarti

Lu **mmarazzacarti** (veni a diri littirarmenti chiddu chi ammisca li carti) è unu chi fa lu furbu pi frigàricci a quarcunu. 'N sustanza, è unu chi bara. 

Catigurìa:Rolu
Catigurìa:Sprissioni siciliani
Magnitùdini assuluta

La **magnitùdini assuluta** è la misura di la magnitùdini apparenti di n'astru comu siddu l'astru si truvassi a na distanza di 10 parsec, veni a diri circa 32 anni luci. E' perciò na misura di luminusità ntrìnzica, e nun dipenni di la distanza a cui l'astru s'attrova.

Catigurìa:Astronumìa
Ciumara (ciumi)

La **ciumara** è nu ciumi o nu turrenti tìpicu di l’Italia miridiunali a lettu làricu e ciuttulusu, quasi cumpritamenti asciuttu pi lu cchiussai dû tempu e carattirizzatu di chini abbunnanti ntô pirìudu dî chiuvuti.

Catigurìa:Giugrafìa
Catigurìa:Sicilia
Pitanza

La **pitanza** è nu cibbu, na vivanna ca si mancia a tàvula, speci comu secunnu piattu. La **pitanzedda** è na pitanza nica.

Catigurìa:Cosi
Petra fucali

La **petra fucali** è na petra ca servi a quarcunu pi fari dû focu. Poti èssiri usata nta na scupetta antica.

Catigurìa:Cosi
Petra

*Sta vuci parra di lu matiriali inerti usatu n costruzzioni. Pi àutri significati si taliassi [[Petra (disambiguitati)]]*

thumb|300px|La petra po essiri nu matiriali di custruzzioni assai risistenti e affiddabbili.
La **petra** è n'aggrigatu di minirali, cchiù o menu duru e cumpattu, mpiegatu comu matiriali di custruzzioni, dicurazzioni, ecc. E' macari lu nomu ginèricu pi innicari frantumi o blocchi di roccia, di vari diminzioni. Quannu na petra è nica, veni chiamata *pitruzza* o *pitrudda*.

Catigurìa:Matiriali
Catigurìa:850 palori siciliani di basi
Pitruliata

La **pitruliata** è na lanzata di petri. Poti èssiri macari na lanzata fitta e ripituta di sassi contra un birsagghiu o tra gruppi di pirsuni.

Catigurìa:Azzioni umani
Catigurìa:Viulenza
Unni

L' **unni** foru nu pòpulu chi nvasi lu mpiru rumanu tra lu IV e lu V sèculu. Cèlibbri fu lu sò re, Attila, chi vincìu tanti battagghi tra la pianura unghirisa, lu nord di l'Italia e la Francia.

Catigurìa:Storia
China

La **china** è nu forti aumentu dâ purtata d'un cursu d'acqua, duvutu a chioggi abbunnanti o a ràpidu disgelu dâ nivi. Poti èssiri macari la massa d'acqua d'un cursu fluviali o turrintizziu n china.

Catigurìa:Fatti
Catigurìa:Ciumi
Petra pùmici

thumb|300px|Na petra pùmici.
La **petra pùmici** è nnâ roccia vulcanica iffusìva, assai liggèra ppâ so' elevatìssima porosità. di culuri jancu–griciu e lucintizza sèrica. Li usi dâ petra pùmici sunnu assai vari. E' usata macinata comu abbrasivu pi livigari e lucidari màrmuri e mitalli o nta l'edilizzia pi priparari agglumirati artificiali leggi. E' usata comu prudòttu di iggieni e biddizza dû corpu  pi livigari o pi puluzziari la piddi.

Pitruzzi di quarchi cintìmitru di diamitru si pònnu truvari facirmenti ntî spiaggi nun luntanu dî vurcani, comu 'n Sicilia. La pètra pùmici ntî nu primu mumentu galleggia ntî l'acqua, e speci doppu nu pirìudu di mari forti, ntê spiaggi assùmunu petri pòmici.

Li qualità dâ petra pùmici siciliana eranu ià vantati ntô mediuevu dî viaggiaturi àrabbi, comu pi esempiu Abu al-Hasan 'Alī al-Mas'ūdī.

La petra pùmici, ppi la so' porosità, è l'unica petra ca po' galliggiàri ntrâ l'acqua. Lu vulumi dû campiuni ha essiri pirò ncapu 5–7&nbsp;cm³. Avìnnu nu pisu spicìficu supiriòri all'àcqua, la pùmici gallaggia basànnusi nâ so' struttura a celluli sferichi.

Catigurìa:Matiriali
Catigurìa:Edilizzia
Catigurìa:Architittura
Pìffara

La **pìffara** è nu strumentu musicali a ciatu di lignu, sìmuli a lu farautu. La **piffaredda** è na pìffara nica.

Catigurìa:Strumenta
Pìnnula

thumb|Pinnuli
La **pìnnula** è nu priparatu farmacèuticu pi usu urali, di diminzioni nichi, forma tunniggianti, cu cunzistenza di pasta dura, talora rivistita di gilatina o zùccaru o chiratinizzata.

La palora siciliana **pinnulazza** è usata, 'n modu dispriggiativu, pi na pìnnula.

Catigurìa:Sprissioni siciliani

Catigurìa:Mminzioni umani
Catigurìa:Midicina
Motörhead

**Motörhead** sunnu un gruppu di mùsica Heavy metal. Tri picciotti lu funnaru nnô 1976, ca nizziarmenti si chiamava Bastard. Nnô 1977 niscìu lu primu discu di sti musicanti, "Motörhead", ca ora si facìanu chiamari "Motörhead" pì na custioni.
Discu "Ace of Spades" vinnìu 'n saccu, tantu ca ancora nni pàrranu, spiciarmenti pâ canzuni "WE Are The Road Crew" e "Live to Win.
Sti picciotti sù amatìssimi ccà 'n Italia e Sicilia.

## Discografìa

Dischi riggistrati nnâ sala di riggistrazzioni.
* 1977 - Motörhead
* 1979 - Overkill
* 1979 - Bomber
* 1979 - On Parole
* 1980 - Ace of Spades
* 1982 - Iron Fist
* 1983 - Another Perfect Day
* 1984 - No Remorse
* 1986 - Orgasmatron
* 1987 - Rock 'n' Roll 
* 1991 - 1916
* 1992 - March or Die
* 1993 - Bastards
* 1995 - Sacrifice
* 1996 - Overnight Sensation
* 1998 - Snake Bite Love
* 2000 - We Are Motörhead
* 2002 - Hammered
* 2004 - Inferno
* 2006 - Kiss of Death
* 2008 - Motörizer
* 2010 - The Wörld Is Yours
* 2013 - Aftershock
* 2015 - Bad Magic

### Dischi riggistrati duranti li cuncerti

* 1981 - No Sleep 'til Hammersmith
* 1988 - No Sleep at All
* 1999 - Everything Louder Than Everyone Else
* 2003 - Live at Brixton Academy
* 2005 - BBC Live & In-Session

### Vìdeo musicali e firm

* 1982 - *[[Live in Toronto]]*
* 1984 - *[[Another Perfect Day Video EP]]*
* 1985, 2003 - *[[The Birthday Party]]*
* 1986 - *[[Deaf Not Blind]]*
* 1991, 2004 - *[[Everything Louder Than Everything Else]]*
* 2001 - *[[25 & Alive Boneshaker]]*
* 2002 - *[[The Best of Motörhead (DVD)|The Best of Motörhead]]*
* 2002 - *[[Special Edition EP]]*
* 2003 - *[[The Birthday Party]]*
* 2005 - *[[Classic Albums: Motörhead - Ace of Spades]]*
* 2005 - *[[Stage Fright]]*

## Pi sapìrinni cchioassai

* imotorhead.com - Situ Ufficiali
* motorhead.it - Un situ talianu ca fu faciutu dî picciotti ca sèquinu li Motörhead.

Motörhead
Motörhead
Motörhead
Vigna

La **vigna** è nu tirrinu curtivatu cu macciteddi di racina. Li vigni s'attròvanu oi ntî tutti li banni dû munnu a lu ncirca tra li -45 e li 45 gradi di latitùdini, ma n èbbica rumana, la vigna era già curtivata ntô mari meditirràniu e n particulari n Sicilia, unni ancora oi custituisci una dî curtivazzioni cchiù mpurtanti.

Catigurìa:Agricultura
Simone Cristicchi

**Simone Cristicchi** (Roma, 5 di frivaru 1977) è nu cantaturi talianu. Ntô 2007 vincìu lu premiu di Sanremu câ canzuna *Ti regalerò una rosa*.

Cristicchi, Simone
Cristicchi, Simone
Cristicchi, Simone
Cristicchi, Simone
Scarmusciari

Lu **scarmusciari** è la prima pistatura di la racina. E' l'opirazzioni nizziali dû ciclu di trasfurmazzioni dâ racina n vinu ca cunzisti ntô ditirminari, pi cumprissioni dî grappi, lu diflussu dû succu dî coccia. 

Catigurìa:Azzioni umani
Catigurìa:Racina
Catigurìa:Vinu
Melanocorypha

** ''Melanocorypha*** è nu gèniri nicu d'[[aceddu|aceddi]] dâ famigghia di *Alaudidae* chi cunteni li [[calànnira|calànniri]], (o calandri). St'aceddi s'attròvanu nna l'[[Asia]], dâ [[Turchìa]] finu â [[Cina]], e nnî banni [[Mari Meditirràniu|miditirrànii]].

== Speci ==
* *Melanocorypha calandra* 
* *Melanocorypha bimaculata*
* *Melanocorypha maxima*
* *Melanocorypha mongolica*
* *Melanocorypha leucoptera*
* *Melanocorypha yeltoniensis''

Catigurìa:Aceddi
Rinascimentu

Lu **Rinascimentu** è nu pirìudu artìsticu e culturali dâ storia di l'Europa, chi si pò mèttiri tra la fini dû mediuevu e l'inizziu di l'età muderna, e chi usuarmenti si difinisci tra la mitati dû XV sèculu e la mitati dû XVI sèculu. Stu pirìudu vitti la rinàscita di stila di vita novi e lu sviluppu di tutta l'arti.

## Vidi puru

* Liunardu da Vinci
* Sandru Botticelli
* Michelangilu Buonarroti

Catigurìa:Storia
Catigurìa:Muvimenti artistici
Rivuluzzioni nnustriali

La **rivuluzzioni nnustriali** è lu prucessu di nnustrializzazzioni chi accuminciau ntâ Regnu Unitu dâ mità dû XVIII sèculu e chi sviluppau n sècuitu a tuttu lu munnu. 

La difinizzioni *rivuluzzioni nnustriali*' fu usata prubbabbirmenti pâ prima vota versu lu 1820, pi parauni â rivuluzzioni francisa. Fu n sècuitu usata n particulari di filòsufi pulìtichi comu Carlu Marx e Friedrich Engels.

Catigurìa:Storia
Mataffu (strumentu di lignu)

Lu **mataffu** è nu strumentu rusticanu di lignu. E' nu pezzu di lignu rutunnu.

Catigurìa:Mminzioni umani
Mugghiazzina

La **mugghiazzina** è na chioggia suttili e leggia, ca cadi lentamenti e n modu uniformi.

Catigurìa:Mitiuruluggìa
Chiova

"Chiova" (forsi dû spagnolu equivalenti "lluvia" câ prununza "iùvia") è na sprissioni siciliana pi l'acqua chiuvuta.